《早发淮口望盱眙》
唐代·骆宾王

养蒙分四渎，习坎奠三荆。徙帝留馀地，封王表旧城。

岸昏涵蜃气，潮满应鸡声。洲迥连沙静，川虚积溜明。

一朝从捧檄，千里倦悬旌。背流桐柏远，逗浦木兰轻。

小山迷隐路，大块切劳生。唯有贞心在，独映寒潭清。

作者简介：骆宾王（约619—687年）字观光，汉族，婺州义乌人（今浙江义乌）。唐初诗人，与王勃、杨炯、卢照邻合称“初唐四杰”。又与富嘉谟并称“富骆”。高宗永徽中为道王李元庆府属，历武功、长安主簿，仪凤三年，入为侍御史，因事下狱，次年遇赦，调露二年除临海丞，不得志，辞官。有集。骆宾王于武则天光宅元年，为起兵扬州反武则天的徐敬业作《代李敬业传檄天下文》，敬业败，亡命不知所之，或云被杀，或云为僧。